               EURÓPAI BIZOTTSÁG
            Brüsszel, 2021.5.6.
            COM(2021) 226 final
            2021/0115(BUD)
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételéről Hollandia kérelme – EGF/2020/004 NL/KLM

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet)
                  2
                határozza meg.

               2.2020. december 22-én Hollandia a KLM Royal Dutch Airlines vállalatnál Hollandiában bekövetkezett elbocsátásokat
                  3
                követően „EGF/2020/004 NL/KLM” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2020/004 NL/KLM

                        Tagállam

                        Hollandia

                        Érintett régió(k) (NUTS
                           4
                         2 szint)

                        Noord-Holland (NL32)

                        A kérelem benyújtásának dátuma

                        2020. december 22.

                        A kérelem átvételi elismervényén feltüntetett dátum

                        2020. december 22.

                        A kiegészítő információk iránti kérelem dátuma

                        2021. január 5.

                        A kiegészítő információk benyújtásának határideje

                        2021. február 16.

                        Az értékelés befejezésének határideje

                        2021. május 11.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődleges vállalat

                        KLM Royal Dutch Airlines

                        Az érintett vállalatok száma

                        1

                        Gazdasági ágazat(ok)

                        (NACE Rev. 2. rendszer szerinti ágazat)
                           5

                        51. ágazat (Légi szállítás)

                        Referencia-időszak (négy hónap):

                        2020. augusztus 15. – 2020. december 15.

                        A referencia-időszak alatt elbocsátottak száma (a)

                        650

                        A referencia-időszak előtt vagy után elbocsátottak száma (b)

                        1 201

                        Az elbocsátottak száma összesen (a + b)

                        1 851

                        A támogatható kedvezményezettek száma összesen

                        1 851

                        A megcélzott kedvezményezettek száma összesen

                        1 201

                        A személyre szabott szolgáltatásokhoz kapcsolódó költségvetés (EUR)

                        8 030 750

                        Az EGAA végrehajtásához kapcsolódó költségvetés
                           6
                         (EUR)

                        334 614

                        Teljes költségvetés (EUR)

                        8 365 364

                        EGAA-hozzájárulás EUR-ban (60 %)

                        5 019 218

               A KÉRELEM ÉRTÉKELÉSE

               Az eljárás

               4.2020. december 22-én Hollandia kérelmet nyújtott be „EGF/2020/004 NL/KLM” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság még ugyanazon a napon visszaigazolta a kérelem beérkezését, és 2021. január 5-én kiegészítő információkat kért Hollandiától. Spanyolország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2021. május 11-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem a KLM Royal Dutch Airlines-tól elbocsátott 1 851 munkavállalóra vonatkozik. A vállalat a NACE Rev. 2. rendszer szerinti gazdasági ágazatok közül az 51. ágazatban (Légi szállítás) működik. A KLM-nél történt elbocsátásokra a Noord-Holland (NL32) NUTS 2 szintű tartományban került sor.

               Beavatkozási kritériumok

               6.Hollandia a kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt ugyanazon vállalkozáson belül egy tagállamban, ideértve a beszállítók vagy az ellátási lánc következő szintjén álló termelők által elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négy hónapos referencia-időszak 2020. augusztus 15-től 2020. december 15-ig tartott.

               8.A referencia-időszak alatt 650 munkavállalót bocsátottak el a KLM-től.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatt bekövetkezett elbocsátásokat a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától számítva vették figyelembe.

               Támogatható kedvezményezettek

               10.A már említett munkavállalókon túl 1 201 olyan munkavállaló is a támogatható kedvezményezettek közé tartozik, akiket a négy hónapos referencia-időszak előtt vagy azt követően bocsátottak el. Ezeket a munkavállalókat a tervezett elbocsátások 2020. május 21-i általános bejelentése után bocsátották el. Egyértelmű ok-okozati összefüggés mutatható ki az elbocsátásokat a referencia-időszak alatt kiváltó eseménnyel.

               11.A támogatható kedvezményezettek száma tehát összesen 1 851.

               Az elbocsátások és a pénzügyi és gazdasági világválság közötti kapcsolat

               12.2020. március 11-én az Egészségügyi Világszervezet (WHO) világjárványnak nyilvánította a Covid19-járványt. 2020. május 27-én az Európai Bizottság az „Az Európai Unió (EU) költségvetése – az európai helyreállítási terv motorja”
                  7
                című közleményében kijelentette, hogy az egészségügyi válság gazdasági válsághoz vezetett, és gazdasági helyreállítási tervet dolgozott ki. Ebben a tervben az EGAA a munkahelyüket a globális gazdasági válság miatt elveszítő személyek megsegítését célzó szükséghelyzeti eszközként szerepel.

               13.A világjárvány az Unió történetének legsúlyosabb recesszióját eredményezte. A Bizottság által kiadott 2021. téli európai gazdasági előrejelzés
                  8
                szerint az EU GDP-je 2020-ban 6,3 %-kal csökkent, és 2021-ben várhatóan 3,7 %-kal, 2022-ben pedig 3,9 %-kal fog növekedni.

               14.A Covid19-világjárvány az utazási korlátozások és a légi személyszállítás drámai visszaesése miatt jelentős hatást gyakorolt a légi közlekedési ágazatra. Az utasok számának csökkenése jelentősen csökkentette a légitársaságok bevételeit, és többüket munkavállalók elbocsátására vagy fizetésképtelenségük bejelentésére kényszerítette. 2020 áprilisában 2019 áprilisához képest 98,9 %-kal csökkent a nemzetközi utasforgalom, és a világ repülőgépeinek 64 %-át raktárba helyezték, ami a repülés történetének legnagyobb visszaesését jelenti
                  9
               .

               15.2020 júniusában kis mértékben nőtt az utasok általi kereslet, azonban továbbra is jelentősen a válság előtti szint alatt maradt. A teljes kereslet (amelyet utaskilométerekben mérnek) 86,5 %-kal csökkent 2019 júniusához képest
                  10
               .

               A légi utasok száma
                  11

               Utaskilométerek az egész ágazatban (milliárd/hó)

                        Tényleges

                        Szezonálisan kiigazítva

               16.A nemzetközi utasok igényei 2019-hez képest 2020-ban összességében 75,6 %-kal estek vissza. A kapacitás (amelyet rendelkezésre álló férőhely-kilométerben mérnek) 68,1 %-kal csökkent, a férőhelykihasználtság pedig (amely az utasokkal megtöltött rendelkezésre álló ülőhely-kapacitás százalékos arányát méri) 19,2 % százalékponttal 62,8 %-ra esett vissza
                  12
               .

               17.A Nemzetközi Légiszállítási Szövetség utasokra vonatkozó globális előrejelzése szerint 3–4 évbe fog telni, amíg a légi közlekedési ágazat eléri a válság előtti szintet
                  13
               .

               18.A légi szállítási ágazatra vonatkozóan eddig három EGAA-támogatás iránti kérelmet nyújtottak be, amelyek mindegyike a kereskedelemhez kapcsolódó globalizációval függött össze
                  14
               .

               Az elbocsátásokhoz és az önálló vállalkozók tevékenységének megszüntetéséhez vezető események

               19.A szóban forgó elbocsátásokhoz olyan események vezettek, amelyekre a Covid19-világjárvány által előidézett váratlan gazdasági világválság miatt került sor.

               20.Hollandia arról számolt be, hogy a KLM-re súlyos hatást gyakorolt a Covid19-világjárvány. A világjárvány előtt, 2015 és 2019 között folyamatosan javult a KLM pénzügyi teljesítménye. 2015-ben a KLM 9 905 millió EUR bevételt könyvelt el, ami 2019-re 11 075 millióra nőtt. A 2019-es pénzügyi év nettó nyeresége elérte a 449 millió EUR-t; 2015-ben ez az összeg 54 millió EUR volt
                  15
               .

               21.A válság azonban aláásta a KLM utóbbi években elért jó eredményeit. 2020 márciusának közepén a KLM működése jóformán teljesen leállt, működési költségei pedig ugyanazon a szinten maradtak
                  16
               .

               22.2020-ban a KLM 11,2 millió utast szállított, ami hatalmas, 68 %-os visszaesést jelentett az előző évhez képest. A férőhelykihasználtság 52,2 %-ra csökkent szemben a 2019-es 89,4 %-kal
                  17
               .

               23.2020-ban a KLM bevétele az előző évhez képest 53,8 %-kal csökkent, 5 120 millió EUR-ra. A bevételek jelentős visszaesése miatt 2020-ban a KLM 1 154 millió EUR működési veszteséget halmozott fel; ezzel szemben 2019-ben 714 millió EUR nyereségre tett szert
                  18
               .

               24.2020 július 31-én a KLM vezetősége a költségek csökkentése érdekében bejelentett egy szerkezetátalakítási tervet. Ennek következtében teljes munkaidős egyenértékben számítva mintegy 5 000 fővel csökkent a munkavállalók száma (teljes munkaidős egyenértékben számítva 33 000-ről 28 000-re)
                  19
               .

               25.A KLM vezetőségének előrejelzése szerint 2024-re állhat vissza a válság előtti járatforgalom. A helyreállítás mértéke és gyorsasága számos tényezőtől fog függeni, így többek között a vírushelyzet alakulásától, a gazdaság élénkülésétől és az ügyfelek utazási szokásaitól
                  20
               .

               Az elbocsátások várható hatása a helyi, a regionális és az országos gazdaságra és foglalkoztatásra

               26.A KLM-nél történt elbocsátások komoly hatással vannak a nemzetgazdaságra. A KLM 33 000 munkavállalóval Hollandia második legnagyobb magánmunkáltatója
                  21
               .

               27.A KLM az amszterdami Schiphol repülőtérről működik, a központja pedig Amstelveenben található, vagyis sok KLM-munkavállaló él Noord-Holland tartományban.

               28.Noord-Holland munkanélküliségi rátája 2020 negyedik negyedévében 1,5 százalékponttal 4,8 %-ra nőtt 2019 azonos negyedévéhez képest. A szomszédos tartományokhoz képest Noord-Holland rendelkezett a legmagasabb munkanélküliségi rátával, ami Flevolandban 4,2 %, Zuid-Hollandban pedig 4,5 % volt
                  22
               .

               29.Hollandia érvelése szerint Nagy-Amszterdam (Noord-Holland tartomány egyik alrégiója) az elbocsátások által leginkább érintett régiók közé tartozik. Ennek oka, hogy a gazdasági válság azokat az ágazatokat sújtotta leginkább, amelyek nagymértékben erre a területre koncentrálódnak, így a légi közlekedést, a vendéglátást, a kultúrát, a sportot és a szórakozást
                  23
               .

               30.A Holland Foglalkoztatási Hivatal (UWV) által 2020 júniusában összegyűjtött adatok szerint a Nagy-Amszterdam alrégióban a munkavállalók 34 %-a dolgozik olyan ágazatokban, amelyek jelentős vagy nagyon jelentős visszaesést tapasztaltak a foglalkoztatás terén; ezzel szemben az országos adat körülbelül 32 % volt
                  24
               .

               A megcélzott kedvezményezettek és a javasolt tevékenységek

               A megcélzott kedvezményezettek

               31.Az 1 851 támogatásra jogosult személy közül az EGAA-intézkedésekben várhatóan részt vevő elbocsátott munkavállalók becsült száma 1 201. Ezen elbocsátott munkavállalók adatai nem, állampolgárság és életkor szerinti bontásban:

                        Kategória

                        A megcélzott kedvezményezettek száma összesen

                        Nem:

                        Férfiak:

                        933

                        (77,69 %)

                        Nők:

                        268

                        (22,31 %)

                        Állampolgárság:

                        Uniós állampolgárok:

                        1 180

                        (98,25 %)

                        Nem uniós állampolgárok:

                        21

                        (1,75 %)

                        Korcsoport:

                        15 és 24 év közöttiek:

                        35

                        (2,91 %)

                        25 és 29 év közöttiek:

                        92

                        (7,66 %)

                        30 és 54 év közöttiek:

                        697

                        (58,04 %)

                        55 és 64 év közöttiek:

                        353

                        (29,39 %)

                        64 év felettiek:

                        24

                        (2,00 %)

               A javasolt tevékenységek támogathatósága

               32.Az elbocsátott munkavállalóknak nyújtandó személyre szabott szolgáltatások az alábbiakat foglalják magukban:

               –Pályaorientáció. Ebben a szakaszban a résztvevők tájékoztatást kapnak a támogatási folyamatról, valamint tanácsadásban és álláskeresési segítségnyújtásban részesülnek. Ez magában foglalja az önbizalom fejlesztésére irányuló egyéni tanácsadást is, amelynek célja annak elősegítése, hogy a dolgozók új munkát vállaljanak.

               –Támogatás a megfelelő ágazatokban történő munkakereséshez. Ez az intézkedés szakmai segítséget nyújt a munkaerőhiánnyal küzdő ágazatokban, így például az oktatásban, az egészségügyben, a logisztikában, a technológiában és az információkezelésben történő elhelyezkedéshez. Például a műszaki háttérrel rendelkező személyek (azaz a KLM mérnökei és karbantartói) olyan átképzésben vehetnek részt, amely lehetővé teszi számukra, hogy valamely technológiával kapcsolatos ágazatban vállaljanak munkát.

               –Képzés, tanácsadás és/vagy oktatás. Az új területen történő foglalkoztatáshoz szükséges képességek fejlesztésére irányuló intézkedések tartoznak ide.

               –Pénzügyi tanácsadás. Ezen intézkedés keretében egyéni értékelésre és pénzügyi tanácsadásra kerül sor annak biztosítása érdekében, hogy az érintett munkavállaló világos képet kapjon a pénzügyi helyzetéről, és képes legyen megfelelő döntést hozni. Az értékelés során a pénzügyi szakértő figyelembe veszi az adott személyes körülményeket, azt, hogy a munkahelyváltás hogyan befolyásolja az érintett jövedelmét, a lakhatási körülményeket (az érintett képességét a törlesztőrészletek vagy bérleti díjak fizetésére, az esetleges költözés hatásait), valamint figyelembe veszi a kollektív szerződések egyes konkrét intézkedéseinek és a nemzeti adóügyi jogszabályok módosulásának hatásait is.

               33.Az itt ismertetett javasolt tevékenységek az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               34.Hollandia megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               35.A költségek teljes becsült összege 8 365 364 EUR, amely a személyre szabott szolgáltatásokra fordított 8 030 750 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 334 614 EUR összegű kiadásokat foglalja magában.

               36.Az EGAA-ból igényelt teljes pénzügyi hozzájárulás összege 5 019 218 EUR (az összköltség 60 %-a).

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)

                        Becsült összköltség

                        (EUR)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Pályaorientáció

                        901

                        3 750

                        3 378 750

                        Támogatás a megfelelő ágazatokban történő munkakereséshez

                        300

                        5 000

                        1 500 000

                        Képzés, tanácsadás és/vagy oktatás

                        1 201

                        2 000

                        2 402 000

                        Pénzügyi tanácsadás

                        600

                        1 250

                        750 000

                        Részösszeg (a):

                        A személyre szabott szolgáltatáscsomag százalékos aránya

                        –

                        8 030 750

                        (100 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        0

                        0

                        0

                        Részösszeg (b):

                        A személyre szabott szolgáltatáscsomag százalékos aránya:

                        –

                        0

                        (0 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Irányítás

                        –

                        83 654

                        3. Tájékoztatás és nyilvánosság

                        –

                        83 654

                        4. Ellenőrzés és jelentéstétel

                        –

                        167 306

                        Részösszeg (c):

                        Százalékos arány az összköltséghez képest:

                        –

                        334 614

                        (4 %)

                        Összköltség (a + b + c):

                        –

                        8 365 364

                        EGAA-hozzájárulás (az összköltség 60 %-a)

                        –

                        5 019 218

               A kiadások támogathatóságának időszaka

               37.Hollandia 2021. február 1-jén kezdte meg a személyre szabott szolgáltatások nyújtását a megcélzott kedvezményezettek részére. Az intézkedésekkel kapcsolatos kiadásokhoz ezért 2021. február 1-jétől 2023. február 1-jéig nyújtható pénzügyi támogatás az EGAA-ból.

               38.Hollandiánál 2021. február 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint az ellenőrzési és jelentéstételi tevékenységekre fordított kiadások ezért 2021. február 1. és 2023. augusztus 1. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               39.A tagállami előfinanszírozás vagy társfinanszírozás forrása a KLM.

               40.Hollandia megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből
                  25
               .

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               41.Hollandia jelezte, hogy a személyre szabott szolgáltatások koordinált csomagját az érdekeltekkel és a szociális partnerekkel egyeztetve állították össze. A szóban forgó szolgáltatások koordinálása céljából létrejött egy üzemi tanács.

               42.Az előkészítő tevékenységek keretében sor került az üzemi tanáccsal és a szakszervezetekkel tartott találkozókra, név szerint a következőkkel: a Christelijk Nationaal Vakverbond (CNV), a De Unie, a Nederlandse Vereniging voor Luchtvaart (NVLT), a Vereniging Nederlands Cabinepersoneel (VNC), a Vereniging van KLM Professionals (VKP) és a Federatie Nederlandse Vakbeweging (FNV).

               Irányítási és ellenőrzési rendszerek

               43.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Hollandia tájékoztatta a Bizottságot, hogy a pénzügyi hozzájárulást azok a szervek fogják irányítani és ellenőrizni, amelyek az Európai Szociális Alap irányításában is részt vesznek. Hollandia értesítette a Bizottságot, hogy az irányítási és ellenőrzési feladatokat a Szolgáltatási, Együttműködési és Végrehajtási Osztály (SZV; Szociális és Munkaügyi Minisztérium) szakpolitika-végrehajtási részlege fogja végezni.

               44.Az igazolási funkciót a Gazdasági és Éghajlat-politikai Minisztérium alatt működő Holland Vállalkozási Ügynökség (RVO) látja el. Az ellenőrzésért felelős szerv a Pénzügyminisztériumhoz tartozó Központi Kormányzati Ellenőrzési Szolgálat.

               Az érintett tagállam által vállalt kötelezettségek

               45.Hollandia minden szükséges biztosítékot megadott az alábbiak tekintetében:

               –a javasolt tevékenységekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –a KLM, amely a leépítések után folytatja tevékenységét, eleget tett az elbocsátásokra vonatkozó jogi követelményeknek és a munkavállalóival szemben is ennek megfelelően járt el,

               –a javasolt tevékenységek nem részesülnek egyéb uniós alapokból vagy pénzügyi eszközökből származó pénzügyi támogatásban, és sor került a kettős finanszírozás megelőzésére szolgáló szükséges intézkedésekre,

               –a javasolt tevékenységek kiegészítik a strukturális alapok által finanszírozott tevékenységeket,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               46.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendelet
                  26
                8. cikkének (1) bekezdésében meghatározottaknak megfelelően 186 millió EUR.

               47.Miután az EGAA-rendelet 13. cikkének (1) bekezdésében meghatározott feltételek szempontjából megvizsgálta a kérelmet, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt tevékenységek összköltségének 60 %-át kitevő 5 019 218 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               48.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás 9. pontja értelmében
                  27
               .

               Kapcsolódó jogi aktusok

               49.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 5 019 218 EUR összegnek az érintett költségvetési sorba történő átcsoportosításra is.

               50.A Bizottság az EGAA igénybevételéről szóló határozatra irányuló javaslatának elfogadásával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               2021/0115 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételéről
                  Hollandia kérelme – EGF/2020/004 NL/KLM

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  28
                és különösen annak 15. cikke (4) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  29
                és különösen annak 9. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az (EU, Euratom) 2020/2093 tanácsi rendelet
                  30
                8. cikkének (1) bekezdésében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)2020. december 22-én Hollandia a KLM Royal Dutch Airlines-nál Hollandiában bekövetkezett elbocsátásokra tekintettel az EGAA igénybevételére irányuló kérelmet nyújtott be. E kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Hollandia által benyújtott kérelem alapján nyújtandó, 5 019 218 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2021-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 5 019 218 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  31*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az 1309/2013/EU rendelet a 2020. december 31-ig beérkezett valamennyi kérelemre alkalmazandó.

                     (3)

                        Az EGAA-rendelet 3. cikke értelmében.

                     (4)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (5)

                        HL L 393., 2006.12.30., 1. o.

                     (6)

                        Az 1309/2013/EU rendelet 7. cikkének (4) bekezdése alapján.

                     (7)

                        COM(2020) 442 final.

                     (8)

                        2021. téli gazdasági előrejelzés
                  https://ec.europa.eu/info/business-economy-euro/economic-performance-and-forecasts/economic-forecasts/winter-2021-economic-forecast-challenging-winter-light-end-tunnel_en

                     (9)

                        ATAG. 2020 Aviation Benefits Beyond Borders Report (Légi közlekedés: előnyök határok nélkül, 2020. évi jelentés):
                  https://aviationbenefits.org/media/167186/abbb2020_full.pdf

                     (10)

                        IATA: Air Passenger Market Analysis June 2020 (A légi utasok piacának 2020. júniusi elemzése):
                  https://www.iata.org/en/iata-repository/publications/economic-reports/air-passenger-monthly-analysis---june-20202/

                     (11)

                        Uo.

                     (12)

                        IATA:
                  https://www.iata.org/en/pressroom/pr/2021-02-03-02/

                     (13)

                        IATA:
                  https://www.iata.org/en/pressroom/pr/2020-07-28-02/

                     (14)

                        EGF/2017/009 FR/Air France, COM(2018) 230; EGF/2013/014 FR Air France, COM(2014) 701 és EGF/2015/004 IT Alitalia, COM(2015) 397.

                     (15)

                        A KLM 2019. évi éves jelentése:
                  https://www.klm.com/travel/nl_nl/images/KLM-Jaarverslag-2019_tcm541-1063986.pdf

                     (16)

                        Wopke Hoekstra pénzügyminiszter és Cora van Nieuwenhuizen infrastruktúra- és vízügyi miniszter 2020. április 24-én kelt levele a holland alsóházhoz az Air France-KLM lehetséges támogatási intézkedéseiről:
                  https://www.government.nl/documents/parliamentary-documents/2020/04/24/letter-on-possible-support-measures-for-air-france-klm

                     (17)

                  https://www.airfranceklm.com/sites/default/files/q4_2020_press_release_en_final.pdf

                     (18)

                  https://www.airfranceklm.com/sites/default/files/q4_2020_press_release_en_final.pdf

                     (19)

                        KLM newsroom:
                  https://news.klm.com/klm-adapts-organisation-further-due-to-covid-19-crisis/

                     (20)

                        Aviation24:
                  https://www.aviation24.be/airlines/air-france-klm-group/klm-royal-dutch-airlines/cuts-staff-to-cope-with-coronavirus-pandemic/

                     (21)

                        A KLM 2019. évi éves jelentése:
                  https://www.klm.com/travel/nl_nl/images/KLM-Jaarverslag-2019_tcm541-1063986.pdf

                     (22)

                        Holland Statisztikai Hivatal (CBS):
                  https://opendata.cbs.nl/statline/#/CBS/nl/dataset/83523NED/table?dl=4B4E7

                     (23)

                        A Holland Foglalkoztatási Hivatal (UWV) jelentése:
                  https://www.uwv.nl/overuwv/Images/regionale-verschillen-impact-corona-werkgelegenheid.pdf

                     (24)

                        Uo.

                     (25)

                        2020. július 13-án az Európai Bizottság az állami támogatásokra vonatkozó uniós szabályok alapján jóváhagyott egy 3,4 milliárd EUR összegű holland állami támogatási intézkedést, amely a KLM-nek nyújtott, kölcsönökre vonatkozó állami kezességvállalásból és egy alárendelt állami kölcsönből állt, melynek célja az volt, hogy sürgősen likviditást biztosítson a vállalatnak a koronavírus-járvány kitörésével összefüggésben.
                  https://ec.europa.eu/commission/presscorner/detail/en/ip_20_1333

                     (26)

                        HL L 433I., 2020.12.22., 15. o.

                     (27)

                        HL L 433I., 2020.12.22., 29. o.

                     (28)

                        HL L 347., 2013.12.20., 855. o.

                     (29)

                        HL L 433I., 2020.12.22., 29. o.

                     (30)

                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433I., 2020.12.22., 11. o.).

                     (31)
                  *
                        A dátumot a Parlament illeszti be a határozat Hivatalos Lapban való közzétételét megelőzően.


               EURÓPAI BIZOTTSÁG
            Brüsszel, 2021.5.6.
            COM(2021) 227 final
            2021/0116(BUD)
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételérőlFinnország kérelme – EGF/2020/007 FI/Finnair

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet)
                  2
                határozza meg.

               2.2020. december 30-án Finnország a Finnair Oyj vállalatnál és annak egyik alvállalkozójánál
                  3
                Finnországban bekövetkezett elbocsátásokat
                  4
                követően „EGF/2020/007 FI/Finnair” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2020/007 FI/Finnair

                        Tagállam

                        Finnország

                        Érintett régió(k) (NUTS
                           5
                         2 szint)

                        Helsinki-Uusimaa (FI1B)

                        A kérelem benyújtásának dátuma

                        2020. december 30.

                        A kérelem átvételi elismervényén feltüntetett dátum

                        2020. december 30.

                        A kiegészítő információk iránti kérelem dátuma

                        2021. január 13.

                        A kiegészítő információk benyújtásának határideje

                        2021. február 24.

                        Az értékelés befejezésének határideje

                        2021. május 19.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Finnair Oyj

                        Az érintett vállalatok száma

                        1

                        Gazdasági ágazat(ok)

                        (NACE Rev. 2. rendszer szerinti ágazat)
                           6

                        51. ágazat (Légi szállítás)

                        A leányvállalatok, a beszállítók és az ellátási lánc következő szintjein álló termelők száma

                        1

                        Referencia-időszak (négy hónap):

                        2020. augusztus 25. – 2020. december 25.

                        A referencia-időszak alatt elbocsátottak száma (a)

                        508

                        A referencia-időszak előtt vagy után elbocsátottak száma (b)

                        0

                        Az elbocsátottak száma összesen (a + b)

                        508

                        A támogatható kedvezményezettek száma összesen

                        508

                        A megcélzott kedvezményezettek száma összesen

                        500

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        2 730 600

                        Az EGAA végrehajtásához kapcsolódó költségvetés
                           7
                         (EUR)

                        190 000

                        Teljes költségvetés (EUR)

                        2 920 600

                        EGAA-hozzájárulás (60 %) (EUR)

                        1 752 360

               A KÉRELEM ÉRTÉKELÉSE

               Az eljárás

               4.2020. december 30-án Finnország kérelmet nyújtott be „EGF/2020/007 FI/Finnair” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság még ugyanazon a napon visszaigazolta a kérelem beérkezését, és 2021. január 13-án kiegészítő információkat kért Finnországtól. Finnország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2021. május 19-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem a Finnair vállalattól és annak egyik alvállalkozójától elbocsátott 508 munkavállalóra vonatkozik. A Finnair a NACE Rev. 2. rendszer szerinti gazdasági ágazatok közül az 51. ágazatban (Légi szállítás) működik. Az érintett vállalatoknál történt elbocsátásokra a Helsinki-Uusimaa (FI1B) NUTS 2 szintű régiókban került sor.

                        A vállalatok és az elbocsátott személyek száma

                        Finnair

                        504

                        Hub Logistics Finland Oy

                        4

                        A vállalatok száma összesen: 2

                        Az elbocsátott munkavállalók száma összesen: 508

               Beavatkozási kritériumok

               6.Finnország a kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt ugyanazon vállalkozáson belül egy tagállamban, ideértve a beszállítók vagy az ellátási lánc következő szintjén álló termelők által elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négy hónapos referencia-időszak 2020. augusztus 25-től 2020. december 25-ig tartott.

               8.A referencia-időszak alatt bekövetkezett elbocsátások megoszlása a következő volt:

               –504 munkavállalót a Finnair,

               –4 munkavállalót pedig a Finnair alvállalkozója bocsátott el.

               Az elbocsátások és a tevékenységüket megszüntető önálló vállalkozók számának kiszámítása

               9.A referencia-időszak alatt bekövetkezett elbocsátásokat a következőképpen vették figyelembe:

               –504 elbocsátás attól a naptól számítva, amelyen a munkáltató a 98/59/EK tanácsi irányelv
                  8
                3. cikke (1) bekezdésének megfelelően, írásban értesítette az illetékes hatóságot a tervezett csoportos létszámcsökkentésről. Finnország az értékelés Bizottság általi befejezését megelőzően megerősítette, hogy az említett 504 elbocsátás ténylegesen megtörtént.

               –4 elbocsátás a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától.

               Támogatható kedvezményezettek

               10.A támogatható kedvezményezettek száma tehát összesen 508.

               Az elbocsátások és a pénzügyi és gazdasági világválság közötti kapcsolat

               11.2020. március 11-én az Egészségügyi Világszervezet (WHO) világjárványnak nyilvánította a Covid19-járványt. 2020. május 27-én az Európai Bizottság az „Az Európai Unió (EU) költségvetése – az európai helyreállítási terv motorja”
                  9
                című közleményében kijelentette, hogy az egészségügyi válság gazdasági válsághoz vezetett, és gazdasági helyreállítási tervet dolgozott ki. Ebben a tervben az EGAA a munkahelyüket a globális gazdasági válság miatt elveszítő személyek megsegítését célzó szükséghelyzeti eszközként szerepel.

               12.A világjárvány az Unió történetének legsúlyosabb recesszióját eredményezte. A Bizottság által kiadott 2021. téli európai gazdasági előrejelzés
                  10
                szerint az EU GDP-je 2020-ban 6,3 %-kal csökkent, és 2021-ben várhatóan 3,7 %-kal, 2022-ben pedig 3,9 %-kal fog növekedni.

               13.A Covid19-világjárvány az utazási korlátozások és a légi személyszállítás drámai visszaesése miatt jelentős hatást gyakorolt a légi közlekedési ágazatra. Az utasok számának csökkenése jelentősen csökkentette a légitársaságok bevételeit, és többüket munkavállalók elbocsátására vagy fizetésképtelenségük bejelentésére kényszerítette. 2020 áprilisában 2019 áprilisához képest 98,9 %-kal csökkent a nemzetközi utasforgalom, és a világ repülőgépeinek 64 %-át raktárba helyezték, ami a repülés történetének legnagyobb visszaesését jelenti.
                  11

               14.2020 júniusában kis mértékben nőtt az utasok általi kereslet, azonban továbbra is jelentősen a válság előtti szint alatt maradt. A teljes ágazat utaskilométerei 86,5 %-kal csökkentek 2019 júniusához képest.
                  12

               A légi utasok száma
                  13

               Utaskilométerek az egész ágazatban (milliárd/hó)

                        Tényleges

                        Szezonálisan kiigazítva

               15.A nemzetközi utasok igényei 2019-hez képest 2020-ban 75,6 %-kal estek vissza. A kapacitás (amelyet rendelkezésre álló férőhely-kilométerben mérnek) 68,1 %-kal csökkent, a férőhelykihasználtság pedig (amely az utasokkal megtöltött rendelkezésre álló ülőhely-kapacitás százalékos arányát méri) 19,2 % százalékponttal 62,8 %-ra esett vissza.
                  14

               16.A Nemzetközi Légiszállítási Szövetség utasokra vonatkozó globális előrejelzése szerint 3–4 évbe fog telni, amíg a légi közlekedési ágazat eléri a válság előtti szintet.
                  15

               17.A légi szállítási ágazatra vonatkozóan eddig négy EGAA-támogatás iránti kérelmet nyújtottak be, amelyek közül három a kereskedelemhez kapcsolódó globalizációval függött össze,
                  16
                egy pedig a Covid19-világjárvány által okozott gazdasági válsággal.
                  17

               Az elbocsátásokhoz és az önálló vállalkozók tevékenységének megszüntetéséhez vezető események

               18.A szóban forgó elbocsátásokhoz olyan események vezettek, amelyekre a Covid19-világjárvány által előidézett váratlan gazdasági világválság miatt került sor.

               19.Finnország arról számolt be, hogy a Finnairre súlyos hatást gyakorolt a világjárvány. A Covid19-világjárvány kitörése előtt a Finnair pénzügyi helyzete stabil volt. 2019-ben a Finnair bevétele 9,2 %-kal nőtt, és 3 097 millió EUR összeggel rekordot ért el a 2018-ban elkönyvelt 2 836 millió EUR-hoz képest. Az üzemi eredmény 162,8 millió EUR volt, szemben a 2018. évi 256,3 millió EUR-val, ami 38 %-os csökkenésnek felel meg, és amit az üzemanyagköltségek, a légijármű-szerkezetek anyagainak költségei, valamint a javítási költségek megnövekedése idézett elő.

               20.Az elmúlt évtized során a Helsinki-Vantaa repülőtéren jelentősen megnőtt az utasok száma. 2009 és 2019 között az utasszám 58 %-kal, 12,6 millióról 21,9 millió főre emelkedett. Az utasforgalom nagyobb részét a nemzetközi járatok utasai tették ki: ez 2009-ben 10,2 millió, 2019-ben pedig 18,9 millió főt jelentett.
                  18
                2019-ben a Finnair által szállított utasok száma 10,3 %-kal növekedve elérte a 14 650 400 főt, ami új éves rekordot jelentett.
                  19

               21.2020 elején a Helsinki-Vantaa repülőtér utasforgalma még mindig növekvőben volt. 2020 januárjában a Kínába tartó utasok száma 58 %-kal nőtt 2019 januárjához képest. Azonban 2020 februárjában az utasszám a járványhelyzet miatt meredeken, 73 %-kal csökkent. A Finnair 2020. február 6-tól az összes szárazföldi kínai járat törlésére kényszerült, 2020. március 4-től pedig a többi ázsiai célállomásra közlekedő járatot is törölnie kellett.
                  20
                2020. március 13-án az Egyesült Államok kormánya korlátozta az összes USA-ba irányuló, nem alapvető fontosságú utazást, ezért a Finnair kénytelen volt törölni az összes USA-ba közlekedő járatát is.
                  21

               22.A Finnországban, valamint a többi célországban bevezetett korlátozások jelentős hatást gyakoroltak a Finnair működésére, különösen a nemzetközi és az interkontinentális járatok tekintetében. 2020 áprilisában a Helsinki-Vantaa repülőtéren szinte teljesen leállt a légi forgalom; a 2019. áprilisi forgalomnak csupán az 1 %-a maradt meg (2020 áprilisában 21 000 utas volt, szemben a 2019 áprilisában elért 1,8 milliós utasszámmal). 2020 második negyedévében 2019-hez képest 92,1 %-kal csökkent a Finnair ázsiai és európai célállomásai közötti járatok száma. Az utasszám 97,5 %-kal, 3,9 millió utasról 98 000 főre, az utasforgalmi kapacitás (rendelkezésre álló férőhely-kilométerek) pedig 97,2 %-kal csökkent.
                  22

               23.A Finnair 2020. évi éves jelentése a bevétel meredek, 73,2 %-os csökkenését mutatta (3 097,7 millió EUR-ról 829,2 millió EUR-ra), az utasok száma 76,2 %-kal csökkent (14,7 millióról 3,5 millióra), és a vállalat 464,5 millió EUR működési veszteséget halmozott fel.
                  23

               24.A Finnair a szóban forgó válság kezelése érdekében költségei csökkentésére kényszerült: megtakarításokra került sor az ingatlanokkal, a légi járművek lízingjével, az információtechnológiával (az ügyfélfolyamatok digitalizációjával és automatizálásával), az értékesítési és forgalmazási költségekkel, valamint az adminisztrációs költségekkel és a kompenzációs rendszerekkel összefüggésben. Ennek következtében 1 000 fővel csökkent a munkavállalók száma.
                  24

               Az elbocsátások várható hatása a helyi, a regionális és az országos gazdaságra és foglalkoztatásra

               25.A légi közlekedési ágazat jelentős mértékben hozzájárul Finnország gazdaságához. 2020-ban az ágazat 42 000 főt foglalkoztatott (23 000 főt közvetlenül, 19 000 főt pedig közvetetten), és 8,8 milliárd EUR-val járult hozzá Finnország GDP-jéhez, ami a teljes GDP 3,2 %-ának felelt meg.
                  25
                 A Finnair Finnország legnagyobb légitársasága, melynek központja a Helsinki-Vantaa repülőtér. 2019 végén a Finnair 6 788 munkavállalóval rendelkezett, és 132 célállomásra üzemeltetett járatokat.
                  26

               26.A Finnairnél történt elbocsátások komoly hatással vannak a nemzetgazdaságra. Az elbocsátások által érintett NUTS 2 régió a Helsinki-Uusimaa régió, amelyben a Finnair működésének központja található. 2020. február és április között a Helsinki-Uusimaa régióban 22,5 %-kal, 68 016-ról 83 340 főre nőtt a munkanélküli álláskeresők száma. A foglalkoztatás fenntartására irányuló intézkedések ellenére a Helsinki-Uusimaa régióban éves szinten 0,8 százalékponttal, a 2019. évi 6,4 %-ról 2020-ban 7,2 %-ra nőtt a munkanélküliségi ráta.
                  27

               27.2020-ban az országos munkanélküliségi ráta 7,8 %-on állt, azaz 1,1 százalékponttal magasabb volt, mint 2019-ben.
                  28
                A finn pénzügyminisztérium becslése szerint a munkanélküliségi ráta 2021-ben tovább fog növekedni 8,2 %-ig, mielőtt 2022-ben 7,8 %-ra csökken.
                  29

               28.A válság miatt növekvő munkanélküliség következtében a Finnair korábbi munkavállalóinak nehéz lesz újra elhelyezkedniük. A finn hatóságok érvelése szerint az elbocsátott munkavállalóknak egyéni álláskeresési tanácsadásra és támogatásra, valamint személyre szabott továbbképzésekre és átképzésekre van szükségük ahhoz, hogy növeljék az elhelyezkedési esélyeiket.

               A megcélzott kedvezményezettek és a javasolt tevékenységek

               A megcélzott kedvezményezettek

               29.Az 508 támogatható személy közül az EGAA-intézkedésekben várhatóan részt vevő elbocsátott munkavállalók becsült száma 500. Ezen elbocsátott munkavállalók adatai nem, állampolgárság és életkor szerinti bontásban:

                        Kategória

                        Megcélzott kedvezményezettek
                           száma

                        Nem:

                        Férfiak:

                        280

                        (56,00 %)

                        Nők:

                        220

                        (44,00 %)

                        Állampolgárság:

                        Uniós állampolgárok:

                        493

                        (98,60 %)

                        Nem uniós állampolgárok:

                        7

                        (1,40 %)

                        Korcsoport:

                        15 és 24 év közöttiek:

                        19

                        (3,80 %)

                        25 és 29 év közöttiek:

                        28

                        (5,60 %)

                        30 és 54 év közöttiek:

                        312

                        (62,40 %)

                        55 és 64 év közöttiek:

                        141

                        (28,20 %)

                        64 év felettiek:

                        0

                        (0,00 %)

               A javasolt tevékenységek támogathatósága

               30.Az elbocsátott munkavállalóknak nyújtandó személyre szabott szolgáltatások az alábbiakat foglalják magukban:

               –Tanácsadás (coaching) és egyéb előkészítő intézkedések. A következők tartoznak ide: 1.) az álláskereső szakmai kompetenciáinak, valamint a szolgáltatások iránti igények szakértői felmérése; 2.) a kompetenciák értékelése a résztvevők kompetenciáinak és munkalehetőségeinek felmérése érdekében; 3.) álláskeresési oktatás és a munkaerőpiacról szóló tájékoztatás; 4.) karriertanácsadás és intenzív egyéni tanácsadás a résztvevők munkakereséssel kapcsolatos támogatása és a részükre nyújtandó útmutatás érdekében.

               –Foglalkoztatási és üzleti szolgáltatások. Ez az intézkedés szakmai és álláskeresési iránymutatást, tanácsadást, a szakmai képességek értékelését és munkapróbákat biztosít. Ezenkívül munkaerő-toborzási és információs események is megrendezésre kerülnek majd.

               –Képzés. Az intézkedés keretében a finn hatóságok által kidolgozott, vállalatoknál megvalósított személyre szabott továbbképzési programot („Further Educated with Companies (F.E.C.)
                  30
               ”) biztosítanak, amelynek célja, hogy összehozza az álláskeresőket és a munkaerő-felvételre készülő vállalatokat.  A résztvevők szakmai képesítést nyújtó képzéseken is részt vehetnek majd, így többek között a következőkről szóló kurzusokon: üzletfejlesztés, vezetői képzés, emberi erőforrások, értékesítés és marketing, mesterséges intelligencia (MI), digitális biztonság, robotika, pénzgazdálkodás, projektmenedzsment stb.

               –Fizetési támogatások. Az intézkedés célja az új munkahelyen való alkalmazás támogatása a bérköltségek csökkentése révén. A fizetési támogatást – amely a bérköltségek 30–50 %-át teszi ki – a munkáltató kapja. A támogatás összege és időtartama a munkanélküliként töltött időszak hosszától függ.

               –Vállalkozásindítási támogatás. A támogatás az egyes munkakeresők vállalkozói tevékenységének és foglalkoztatásának elősegítését célozza. A vállalkozásindítási támogatás legfeljebb 12 hónapig jövedelmet biztosít a kezdő vállalkozóknak a teljes munkaidős foglalkoztatást biztosító vállalkozás elindításához és bevezetéséhez szükséges becsült időtartam alatt.

               –Az utazással, szállással és költözéssel kapcsolatos juttatások biztosíthatók a munkakereséssel vagy a képzésekkel kapcsolatos kiadások fedezése érdekében.

               31.Az itt ismertetett javasolt tevékenységek az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               32.Finnország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               33.A költségek teljes becsült összege 2 920 600 EUR, amely a személyre szabott szolgáltatásokra fordított 2 730 600 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 190 000 EUR összegű kiadásokat foglalja magában.

               34.Az EGAA-ból igényelt teljes pénzügyi hozzájárulás összege 1 752 360 EUR (az összköltség 60 %-a).

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)
                           31

                        Becsült összköltség

                        (EUR)
                           32

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Tanácsadás (coaching) és egyéb előkészítő intézkedések

                        450

                        1 556

                        700 000

                        Foglalkoztatási és üzleti szolgáltatások

                        500

                        400

                        200 000

                        Képzés

                        300

                        4 333

                        1 300 000

                        Részösszeg (a):

                        A személyre szabott szolgáltatáscsomag százalékos aránya

                        –

                        2 200 000

                        (80,57 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Fizetési támogatások

                        60

                        6 000

                        360 000

                        Az utazással, szállással és költözéssel kapcsolatos juttatások

                        25

                        200

                        5 000

                        Vállalkozásindítási támogatás

                        20

                        8 280

                        165 600

                        Részösszeg (b):

                        A személyre szabott szolgáltatáscsomag százalékos aránya:

                        –

                        530 600

                        (19,43 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Irányítás

                        –

                        160 000

                        3. Tájékoztatás és nyilvánosság

                        –

                        15 000

                        4. Ellenőrzés és jelentéstétel

                        –

                        15 000

                        Részösszeg (c):

                        Százalékos arány az összköltséghez képest:

                        –

                        190 000

                        (6,51 %)

                        Összköltség (a + b + c):

                        –

                        2 920 600

                        EGAA-hozzájárulás (az összköltség 60 %-a)

                        –

                        1 752 360

               35.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének a 35 %-át. Finnország megerősítette, hogy ezen intézkedések a munkakereső vagy képzési tevékenységekben részt vevő, megcélzott kedvezményezettek tevékeny részvételétől függenek.

               36.Finnország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               37.Finnország 2020. október 21-én kezdte meg a személyre szabott szolgáltatások nyújtását a megcélzott kedvezményezettek részére. Az intézkedésekkel kapcsolatos kiadásokhoz ezért 2020. október 21-től 2022. december 30-ig nyújtható pénzügyi támogatás az EGAA-ból.

               38.Finnországnál 2020. október 21-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2020. október 21. és 2023. június 30. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               39.A tagállami előfinanszírozást vagy társfinanszírozást a Foglalkoztatási és Gazdasági Minisztérium közigazgatási ága állami foglalkoztatási szolgálatának költségvetéséből fogják biztosítani. Néhány szolgáltatást a gazdaságfejlesztési, közlekedési és környezetvédelmi központok, valamint a foglalkoztatási és gazdaságfejlesztési hivatalok működési költségvetéséből is finanszírozni fognak.

               40.Finnország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb európai uniós pénzügyi eszközökből.
                  33

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               41.Finnország jelezte, hogy a személyre szabott szolgáltatások koordinált csomagját egy munkacsoporttal egyeztetve állították össze. Az előkészítő tevékenységek keretében találkozókra került sor a következők képviselőivel: Uusimaa gazdaságfejlesztési, közlekedési és környezetvédelmi központjai, valamint foglalkoztatási és gazdaságfejlesztési hivatalai, a Finnair, továbbá a következő szakszervezetek: Ilmailualan Unioni (IAU), Finnairin insinöörit ja ylemmät toimihenkilöt (FINTO), Auto ja Kuljetusalan Työntekijäliitto ry (AKT) és a Trade Union Pro.

               Irányítási és ellenőrzési rendszerek

               42.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Finnország tájékoztatta a Bizottságot, hogy a pénzügyi hozzájárulást az EGAA irányító és igazoló hatóságaként és az EGAA-támogatások elosztásában közreműködő szervezetként működő Gazdasági és Foglalkoztatási Minisztérium kezeli majd. Az EGAA-hoz kapcsolódó irányítási funkciókat a régiókkal és a növekedési szolgáltatásokkal foglalkozó osztályhoz rendelték hozzá, amely az Európai Szociális Alap irányító hatóságaként is eljár. A gazdaságfejlesztési, közlekedési és környezetvédelmi központok (ELY központok) felelnek az EGAA-ból finanszírozott intézkedések végrehajtásáért.

               43.Az igazolási funkciót az emberi erőforrásokkal és az igazgatással foglalkozó részleg látja el. Az ellenőrzésért felelős szerv a független belső ellenőrzési részleg, amely a Gazdasági és Foglalkoztatási Minisztérium közigazgatási államtitkárának irányítása alatt működik.

               Az érintett tagállam által vállalt kötelezettségek

               44.Finnország minden szükséges biztosítékot megadott az alábbiak tekintetében:

               –a javasolt tevékenységekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –a Finnair, amely a leépítések után folytatja tevékenységét, eleget tett az elbocsátásokra vonatkozó jogi követelményeknek és a munkavállalóival szemben is ennek megfelelően járt el,

               –a javasolt tevékenységek nem részesülnek egyéb uniós alapokból vagy pénzügyi eszközökből származó pénzügyi támogatásban, és sor került a kettős finanszírozás megelőzésére szolgáló szükséges intézkedésekre,

               –a javasolt tevékenységek kiegészítik a strukturális alapok által finanszírozott tevékenységeket,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               45.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendelet
                  34
                8. cikkének (1) bekezdésében meghatározottaknak megfelelően 186 millió EUR.

               46.Miután az EGAA-rendelet 13. cikkének (1) bekezdésében meghatározott feltételek szempontjából megvizsgálta a kérelmet, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt tevékenységek összköltségének 60 %-át kitevő 1 752 360 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               47.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás 9. pontja értelmében.
                  35

               Kapcsolódó jogi aktusok

               48.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 752 360 EUR összegnek az érintett költségvetési sorba történő átcsoportosításra is.

               49.A Bizottság az EGAA igénybevételéről szóló határozatra irányuló javaslatának elfogadásával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               2021/0116 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételéről
                  Finnország kérelme – EGF/2020/007 FI/Finnair

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  36
                és különösen annak 15. cikke (4) bekezdésére,

               Tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  37
                és különösen annak 9. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az (EU, Euratom) 2020/2093 tanácsi rendelet
                  38
                8. cikkének (1) bekezdésében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)2020. december 30-án Finnország a Finnair Oyj vállalatnál és annak egyik alvállalkozójánál Finnországban bekövetkezett elbocsátásoka tekintettel az EGAA igénybevételére irányuló kérelmet nyújtott be. E kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Finnország által benyújtott kérelem alapján nyújtandó, 1 752 360 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2021-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 1 752 360 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  39*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az 1309/2013/EU rendelet a 2020. december 31-ig beérkezett valamennyi kérelemre alkalmazandó.

                     (3)

                        A Hub Logistics Finland Oy a Helsinki-Uusimaa régióban található.

                     (4)

                        Az EGAA-rendelet 3. cikke értelmében.

                     (5)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (6)

                        HL L 393., 2006.12.30., 1. o.

                     (7)

                        Az 1309/2013/EU rendelet 7. cikkének (4) bekezdése alapján.

                     (8)

                        A Tanács 98/59/EK irányelve (1998. július 20.) a csoportos létszámcsökkentésre vonatkozó tagállami jogszabályok közelítéséről (HL L 225., 1998.8.12., 16. o.).

                     (9)

                        COM(2020) 442 final.

                     (10)

                        2021. téli gazdasági előrejelzés
                  https://ec.europa.eu/info/business-economy-euro/economic-performance-and-forecasts/economic-forecasts/winter-2021-economic-forecast-challenging-winter-light-end-tunnel_en

                     (11)

                        ATAG. 2020 Aviation Benefits Beyond Borders Report (Légi közlekedés: előnyök határok nélkül, 2020. évi jelentés):
                  https://aviationbenefits.org/media/167186/abbb2020_full.pdf

                     (12)

                        IATA: Air Passenger Market Analysis June 2020 (A légi utasok piacának 2020. júniusi elemzése):
                  https://www.iata.org/en/iata-repository/publications/economic-reports/air-passenger-monthly-analysis---june-20202/

                     (13)

                        Uo.

                     (14)

                        IATA:
                  https://www.iata.org/en/pressroom/pr/2021-02-03-02/

                     (15)

                        IATA:
                  https://www.iata.org/en/pressroom/pr/2020-07-28-02/

                     (16)

                        EGF/2017/009 FR/Air France, COM(2018) 230; EGF/2013/014 FR Air France, COM(2014) 701 és EGF/2015/004 IT Alitalia, COM(2015) 397.

                     (17)

                        EGF/2020/004 NL/KLM, COM(2021)226.

                     (18)

                        A Finavia 2019. évi éves jelentése:
                  https://www.finavia.fi/sites/default/files/documents/Tilinpäätös%202019.pdf

                     (19)

                        A Finnair 2019. évi éves jelentése:
                  https://investors.finnair.com/~/media/Files/F/Finnair-IR/documents/en/reports-and-presentation/2020/annual-report-2019.pdf

                     (20)

                  https://news.cision.com/finnair/r/finnair-cancels-all-flights-to-mainland-china-between-february-6-and-february-29--2020--customers-to,c3024652

                     (21)

                  https://news.cision.com/finnair/r/finnair-cancels-flights-to-us-and-delhi,c3057949

                     (22)

                        A Finnair 2020. évi éves jelentése:
                  https://investors.finnair.com/~/media/Files/F/Finnair-IR/documents/en/reports-and-presentation/2020/half-year-2020-report-en.pdf

                     (23)

                  https://investors.finnair.com/~/media/Files/F/Finnair-IR/documents/en/reports-and-presentation/2021/annual-report-2020.pdf

                     (24)

                  https://company.finnair.com/en/media/all-releases/news?id=3751510
                   és
                  https://www.aviation24.be/airlines/finnair/finnair-targets-100-million-euros-cost-base-reductions-plans-to-reduce-1-000-jobs/

                     (25)

                        Légi közlekedési akciócsoport (Air Transport Action Group, ATAG), Aviation Benefits Beyond Borders (Légi közlekedés: előnyök határok nélkül):
                  https://aviationbenefits.org/downloads/aviation-benefits-beyond-borders-2020/

                     (26)

                        A Finnair 2019. évi éves jelentése:
                  https://investors.finnair.com/~/media/Files/F/Finnair-IR/documents/en/reports-and-presentation/2020/annual-report-2019.pdf

                     (27)

                        Finnország statisztikai adatbázisa
                  https://pxnet2.stat.fi/PXWeb/pxweb/en/StatFin/

                     (28)

                  https://www.stat.fi/til/tyti/2020/13/tyti_2020_13_2021-03-04_tie_001_en.html

                     (29)

                        Finn Statisztikai Hivatal
                  https://www.stat.fi/til/tyti/2020/09/tyti_2020_09_2020-10-20_tie_001_en.html
                   and
                  https://julkaisut.valtioneuvosto.fi/bitstream/handle/10024/162542/TEM%20työmarkkinaennuste%20syksy%202020.pdf

                     (30)

                  https://www.aaltopro.fi/en/services-in-change-situations/f.e.c.-programs-and-recruitment

                     (31)

                        A tizedesjegyek elkerülése érdekében az egy munkavállalóra jutó becsült költségek kerekítésre kerültek. A kerekítés azonban nincs hatással az egyes intézkedések összköltségére, amely megegyezik a Finnország által benyújtott kérelemben szereplő összeggel.

                     (32)

                        A végösszegek a kerekítés miatt nem egyeznek meg.

                     (33)

                        2020. május 18-án az Európai Bizottság jóváhagyta azt a finn támogatási intézkedést, amely a Finnair részére a koronavírus-járvány vállalatra gyakorolt hatásának enyhítése érdekében nyújtott 600 millió EUR összegű kölcsönre vonatkozó állami kezességvállalásból áll.
                  https://ec.europa.eu/commission/presscorner/detail/en/IP_20_1032

                     (34)

                        HL L 433I., 2020.12.22., 15. o.

                     (35)

                        HL L 433I., 2020.12.22., 29. o.

                     (36)

                        HL L 347., 2013.12.20., 855. o.

                     (37)

                        HL L 433I., 2020.12.22., 29. o.

                     (38)

                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433I., 2020.12.22., 11. o.).

                     (39)
                  *
                        A dátumot a Parlament illeszti be a határozat Hivatalos Lapban való közzétételét megelőzően.